Владимир Соловьов
Земя-владетелко!…

Превод от руски: Александър Миланов, —

chitanka.info

Земя-владетелко! Чело пред тебе свеждам —

през твоя жив, благоуханен свод

аз пламък в скъпото сърце съглеждам

и трепет от всемирния живот.

С такава нега на лъчите дневни

разсипваше небето благодат,

че пращаха му призиви напевни

реката и лесът на шум богат.

В туй ярко тайнство долавям съчетание

на земната душа с лъча неотразим.

От огнена любов житейското страдание

отлита като мимолетен дим…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.